Title: R o z p i s
Author: ŠFRB
Last saved by: spano

Návrh 
na zmenu rozpočtu Štátneho fondu rozvoja bývania v roku 2004

	V návrhu na zmenu rozpočtu Štátneho fondu rozvoja bývania na rok 2004 je dodržaný zákon č. 598/2003 Z. z. o štátnom rozpočte na rok 2004, v ktorom je v prílohe č. 7 v rámci kapitoly Ministerstva výstavby a regionálneho rozvoja SR stanovený transfer do Štátneho fondu rozvoja bývania vo výške 2 519 400 000 Sk.
	Návrh na zmenu rozpočtu Štátneho fondu rozvoja bývania na rok 2004 je zostavený v súlade so zákonom č. 607/2003 Z. z. o Štátnom fonde rozvoja bývania, zákonom NR SR č. 303/1995 Z. z. o rozpočtových pravidlách v znení neskorších predpisov, zákonom č. 313/2001 Z. z. o verejnej službe v znení neskorších predpisov a v zmysle príručky na zostavenie návrhu štátneho a verejného rozpočtu na rok 2004 v členení na zdroje fondu a použitie prostriedkov fondu podľa jednotlivých položiek a podpoložiek rozpočtovej klasifikácie a na základe Kolektívnej dohody vo verejnej službe na rok 2003 v zmysle uznesenia vlády Slovenskej republiky č. 882 zo 14. augusta 2002 uverejnenej v Zbierke zákonov Slovenskej republiky pod č. 522/2002.
	Rozpočet vychádza z predpokladaných zdrojov na rok 2004 (§ 3 ods. 1 zákona č. 607/2003 Z. z.) a z použitie prostriedkov fondu (§ 4 ods. 1).

A. 	Zdroje Štátneho fondu rozvoja bývania (§ 3 ods. 1 zákona)

1. 	Disponibilné zdroje fondu 

-	splátky úverov poskytnutých z fondu | 542,000 mil. Sk
-	splátky úrokov z úverov poskytnutých z fondu | 605,700 mil. Sk
-	sankcie za porušenie zmluvných podmienok, za odstúpenie od zmluvy alebo za neoprávnené použitie podpory poskytnutej z fondu | 0
-	výnosy z prostriedkov fondu uložených v banke | 50,000 mil. Sk
-	príjmy z výťažku pri výkone exekúcie veci | 0
-	zostatky prostriedkov fondu k 31. 12. 2003 | 29,048 mil. Sk
-	zostatky nevyčerpanej podpory vrátenej žiadateľom | 0
-	príspevky z Fondu národného majetku SR | 0
-	úvery poskytnuté bankami | 0
-	dary | 0
-	dotácie zo štátneho rozpočtu | 2 519,400 mil. Sk
-	iné zdroje | 0
Disponibilné zdroje celkom | 3 746,148 mil. Sk

2. Nedisponibilné zdroje fondu

-	zostatok výnosov k 31. 12. 2003 z prostriedkov poskytnutých fondu zo štátneho rozpočtu v roku 2003 | 17,481 mil. Sk
-	výnosy z prostriedkov poskytnutých fondu zo štátneho rozpočtu v roku 2004 | 10,000 mil. Sk

-	zostatok prostriedkov poskytnutých fondu k 31. 12. 2003 zo štátneho rozpočtu
v tom:
-	na bankové služby
-	na podporu bývania
-	na správu fondu

0,196 mil. Sk

0,157 mil. Sk
0,003 mil. Sk
0,036 mil. Sk

Nedisponibilné zdroje celkom | 27,677 mil. Sk

	V súlade so zákonom NR SR č. 303/1995 Z. z. o rozpočtových pravidlách v znení neskorších predpisov a v súlade so zákonom č. 607/2003 Z. z. o Štátnom fonde rozvoja bývania (ďalej len „zákona“) je povinnosťou fondu zdroje uvedené v bode 2 odviesť do štátneho rozpočtu. Z uvedeného dôvodu sú tieto zdroje v rámci celkových zdrojov fondu vyčlenené samostatne.

3. 	Zdroje fondu celkom

Disponibilné zdroje celkom | 3 746,148 mil. Sk
Nedisponibilné zdroje celkom | 27,677 mil. Sk
ZDROJE FONDU CELKOM | 3773,825 mil. Sk

B. Použitie prostriedkov fondu (§ 4 ods. 1)

-	výdavky na podpory poskytované na účel uskutočnenia pomoci štátu pri rozširovaní a zveľaďovaní bytového fondu
v tom:

3 126,148 mil. Sk

-	úver | 3 110,998 mil. Sk
-	nenávratný príspevok | 15,150 mil. Sk

-	výdavky na správu fondu, vedenie účtov, bankové služby a iné
v tom:

46,977 mil. Sk

-	výdavky na správu fondu 
v tom:
- bežné výdavky
z toho
- mzdy, platy a ostatné osobné vyrovnania
- kapitálové výdavky

18,000 mil. Sk

17,083 mil. Sk

7,970 mil. Sk
0,917 mil. Sk

-	výdavky na vedenie účtov a bankové služby | 6,300 mil. Sk
-	odvod nedisponibilných zdrojov | 22,677 mil. Sk
-	splátky úverov poskytnutých fondu bankami a úhrada úrokov z týchto úverov | 595,700 mil. Sk
POUŽITIE ZDROJOV CELKOM | 3 768,825 mil. Sk
	Zdroje Štátneho fondu rozvoja bývania (ďalej len „fond“) sú rozpočtované v celkovej výške 3 773,825 mil. Sk. Zdroje upravené v § 3 ods. 1 zákona je možné rozdeliť do dvoch oblasti:
-	zdroje disponibilné, s ktorými môže fond v priebehu roku 2004 hospodáriť v súlade s § 4 zákona a 
-	zdroje nedisponibilné, ktoré je v súlade so zákonom NR SR č. 303/1995 Z. z. o rozpočtových pravidlách v znení neskorších predpisov a v súlade so zákonom č. 607/2003 Z. z. o Štátnom fonde rozvoja bývania je povinnosťou fondu odviesť do štátneho rozpočtu. 
Rozhodujúcim zdrojom príjmov fondu je dotácia zo štátneho rozpočtu vo výške 2 519,40 mil. Sk. Vlastné zdroje fondu v celkovej výške 1 226,748 mil. Sk sú tvorené predovšetkým zo splátok istiny úveru a úrokov z úverov poskytnutých fondom.
Výdavky fondu sú rozpočtované v celkovej výške 3 768,825 mil. Sk. Na poskytovania podpory pri rozšírovaní a zveľaďovaní bytového fondu sa rozpočtujú finančné prostriedky vo výške 3 126,148 mil. Sk, z toho na úver 3 110,998 mil. Sk (99,52 %) a na nenávratný príspevok (pre obstaranie bývania občanov s ťažkým zdravotným postihnutím) 15,15 mil. Sk (0,48 %).
Rozpis prostriedkov poskytovaných na podpory poskytované na účel uskutočnenia pomoci štátu pri rozširovaní a zveľaďovaní bytového fondu (v roku 2004 podľa účelov podľa § 5 ods. 1) a podľa jednotlivých druhov (§ 8 ods. 1) je uvedený v prílohe č. 5. Výšky podpôr pre jednotlivé účely vychádzajú zo zámerov vlády podporiť jednotlivé oblasti bytovej výstavby, ako aj z výsledkov dosiahnutých v roku 2003. Pri zmene výšky zdrojov fondu, v prípade zmeny legislatívy týkajúcej sa fondu alebo inom vývoji v predkladaní žiadosti bude potrebné upraviť rozpočet fondu. Navrhuje sa, aby vláda SR splnomocnila ministra výstavby a regionálneho rozvoja schváliť túto úpravu.
Výdavky na správu a činnosť fondu zahŕňajú nevyhnutné výdavky na zabezpečenie jeho plynulého prevádzkovania a vychádzajú z potrieb materiálno-technického zabezpečenia fondu a premietnutia predpokladaného stavu 32 zamestnancov.
Rozhodujúcu časť výdavkov rozpočtovaných na správu vo výške 46,977 mil. Sk tvoria predovšetkým odvody výnosov z prostriedkov fondu zo štátneho rozpočtu a zostatku prostriedkov poskytnutých fondu v roku 2003 zo štátneho rozpočtu v celkovej výške 22,677 mil. Sk. Výdavky za vedenie účtov a bankové služby poskytované bankami OTP, a. s. Bratislava a DEXIA banka Slovensko, a. s. Žilina sú vo výške 6,300 mil. Sk a sú rozpočtované v súlade s uzatvorenými zmluvami o poskytovaní bankových služieb s OTP, a. s. Bratislava a DEXIA banka Slovensko, a. s. Žilina.
Ďalšími výdavkami v tejto časti sú výdavky na správu fondu v celkovej výške 18,0 mil. Sk, z ktorých rozhodujúcu časť tvoria bežné výdavky spojené s úhradou energií, telekomunikačných služieb, poštových služieb, ako aj ostatné výdavky v celkovej výške 6,414 mil. Sk a výdavky na mzdy vrátane odvodov z miezd a príspevku na doplnkové dôchodkové poistenie v celkovej výške 10,669 mil. Sk.
	Kapitálové výdavky na správu fondu v celkovej výške 0,917 mil. Sk budú použité na dovybavenie fondu nevyhnutnými počítačovými programami v čiastke 0,120 mil. Sk, na obnovu morálne zastaranej výpočtovej techniky vo výške 0,197 mil. Sk a na obstaranie nového osobného automobilu vo výške 0,600 mil. Sk ako náhrada za vyradenie súčasného poruchového automobilu obstaraného v roku 1996. 	
Ďalšiu rozhodujúcu časť výdavkov fondu vo výške 595,700 mil. Sk bude predstavovať použitie mimorozpočtových prostriedkov fondu na úhradu istiny úveru poskytnutého fondu prostredníctvom banky DEXIA banka Slovensko, a. s. Žilina v roku 2002 vo výške 1 118,000 mil. Sk a na úhradu úrokov z tohto úveru.
Podrobnejšie členenie prostriedkov Štátneho fondu rozvoja bývania podľa funkčnej klasifikácie a podľa jednotlivých položiek a podpoložiek rozpočtovej klasifikácie je uvedené v prílohách č. 1 až 4, pričom príloha č. 4 je sumarizačná. 
	Zostatok prostriedkov fondu k 31. 12. 2004 vo výške 5,0 mil. Sk predstavujú predpokladané výnosy z prostriedkov fondu vedených na jeho účte v NBS Bratislava (úroky znížené o bankové poplatky) za 2. polrok 2004, ktoré budú v zmysle platných usmernení MF SR odvedené do štátneho rozpočtu v mesiaci január 2005.